b'\n_START_ARTICLE_\nEssays (Montaigne)\n_START_PARAGRAPH_\nEssays er den seneste danske titel p\xc3\xa5 den franske forfatter, politiker og diplomat Michel de Montaignes filosofiske v\xc3\xa6rk, Essais, fra slutningen af det 16. \xc3\xa5rhundrede._NEWLINE_I de tre binds 107 essays af meget varieret l\xc3\xa6ngde (mellem en og 177 sider) behandler Montaigne alleh\xc3\xa5nde emner med udgangspunkt i sin egen tid samt sine egne erfaringer og oplevelser og sp\xc3\xa6kket med henvisninger til og citater af is\xc3\xa6r klassiske romerske og gr\xc3\xa6ske t\xc3\xa6nkere og statsm\xc3\xa6nd._NEWLINE_Hans v\xc3\xa6rk er gennemsyret af fordomsfri humanisme og har inspireret mange i eftertiden; det kan betragtes som det vigtigste v\xc3\xa6rk i fransk filosofi f\xc3\xb8r oplysningstiden._NEWLINE_Den seneste udgave p\xc3\xa5 dansk er Else Henneberg Pedersens overs\xc3\xa6ttelse fra 1992.'